Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18698

5. fejezet Látás utáni segédeszközök 5.1 Jelző berendezések 5.1.1 Szélirány jelzők Alkalmazás 5.1.1.1 A helikopter repülőtéren legalább egy darab szélirány jelzőt helyezzenek el. Elhelyezés 5.1.1.2 A szélirány jelzőt úgy helyezzék el, hogy az jelezze a végső megközelítési és felszállási területen uralkodó szélviszonyokat és annak helyes működését a közeli tárgyak, épületek körül keletkező vagy a forgószárny keltette erős lefelé irányuló áramlás ne befolyásolja. A szélirány jelző a mozgási területen vagy a levegőben üzemelő, függeszkedő forgószárnyas légijárműböl látható legyen. 5.1.1.3 Ajánlás — Ahol a földetérési és elemelkedési területen turbulens áramlások várhatók, a területhez közel további szélirány jelzőket helyezzenek el, amelyek az adott területen tapasztalható talajszelet jelzik. Megjegyzés : A szélirány jelző elhelyezésével kapcsolatos útmutató a Helikopter Repülőtér Kézikönyv-ben található. Jellemzők 5.1.1.4 A szélirány jelzőt úgy készítsék el, hogy a szél irányát egyértelműen mutassa és a szél sebességét általában jelezze. 5.1.1.5. Ajánlás — A szélirány jelző kúpos henger alakú legyen, műanyag vagy textil szövetből készüljön. Méretei legalább a következők legyenek: Felszíni helikopter repülőtér Emelt szinten létesített helikopter repülőtér vagy helikopter leszállóhely hossza 2.4 méter 1.2 méter átmérője (a nagyobb végén) 0.6 méter 0.3 méter átmérője (a kisebb végén) 0.3 méter 0.15 méter 5.1.1.6 Ajánlás — A környezetet és hátteret figyelembe véve a szélirány jelző színét úgy válasszák meg, hogy ezzel a jelző tisztán látható és értelmezhető legyen a helikopter repülőtér felett legalább 200 méter (650 láb) magasságból. Ahol lehetséges, egy-színű, lehetőleg fehér vagy narancssárga jelzőt használjanak. Ahol két szín kombinációja szükséges ahhoz, hogy a szélirány jelző megfelelően kiemelkedjen a változó háttérből, a választott szín lehetőleg narancssárga és fehér, vörös és fehér vagy fekete és fehér legyen. A csíkozás legalább öt változó csíkból álljon olyan formában, hogy az első és utolsó csík a sötétebbik színből legyen. 5.1.1.7 Az éjszaka is használni kívánt helikopter repülőtéren a szélirány jelzőt világítsák meg. 2007/70/II. szám 5.2 Jelzések és jelzők Megjegyzés: - A jelzések feltűnésének javítására vonatkozóan lásd a 14. Annex I. kötete 5.2.1.4. pont

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes